OpenLLM-France/wikimedia huggingface dataset:
# Banaba

Banaba (o illa Ocean), és una illa de corall habitada de 5 km² a l'oceà Pacífic, situada a l'oest de les illes Gilbert i 300 km a l'est de Nauru. Forma part de la república de Kiribati. El punt més alt en l'illa és també el punt més alt de Kiribati, amb 81 metres (266 peus) d'altitud.
Juntament amb Nauru i Makatea, és una de les grans fonts de fosfat del Pacífic, que va ser explotat entre el 1900 i 1979. Amb el tancament de les mines de fosfat, les autoritats britàniques van traslladar gran part de la població a l'illa Rabi de les Fiji. El 2001 s'estimava una població de 200 residents a Banaba, més uns 6.000 a Fiji. A pesar de formar part de Kiribati, Banaba és governada pel consell d'ancians de Rabi que, a més, tenen un del 49 diputats del parlament de Kiribati.

## Vegeu també

* Te Umanibong
# Pallars

Els Pallars és un territori històric de Catalunya, que en la divisió comarcal de 1936 quedà subdividit en les comarques del Pallars Sobirà, amb capital a Sort, i el Pallars Jussà, amb capital a Tremp. Constitueix la conca del riu Noguera Pallaresa (fins que travessa la Serra del Montsec). Fisiogràficament és la vall d'aquest riu i els seus afluents i tot el muntanyam que hi ha a l'entorn, de gran altitud. En la divisió comarcal de 1936 s'agregaren al Pallars Jussà històric també els territoris de la Ribagorça administrats per la Generalitat de Catalunya. El 1990 es va tornar a segregar aquests territoris del Pallars Jussà, i els atorgà la consideració de comarca amb el nom d'Alta Ribagorça.

## Referències

* ↑ «comtat de Pallars | enciclopedia.cat». [Consulta: 7 desembre 2023].
* ↑ «Pallars: condado y marquesado».

## Vegeu també

* Comtat de Pallars Sobirà
* Comtat de Pallars
* Comtat de Pallars Jussà
# Associació de Futbol de la República Txeca

L'Associació de Futbol de la República Txeca (en txec: Fotbalová asociace České republiky (FAČR)) dirigeix el futbol a la República Txeca.
És l'encarregada d'organitzar la Lliga txeca de futbol, les lligues amateurs, la Copa txeca de futbol i la Selecció de futbol de la República Txeca. Té la seu a Praga. El primer predecessor fou la Unió de Futbol de Bohèmia, creada el 19 d'octubre de 1901. Entre 1922 i 1993, durant l'existència de Txecoslovàquia, l'associació, que incloïa la d'Eslovàquia, fou coneguda com a Associació de Futbol de Txecoslovàquia (Československá asociace fotbalová; ČSAF), i dirigia la selecció de futbol de Txecoslovàquia. Fins al 2011 s'anomenà Federació de Futbol de Bohèmia-Moràvia (Českomoravský fotbalový svaz; ČMFS).

## Referències

* ↑ Czech Republic Arxivat 2018-07-17 a Wayback Machine. at FIFA site
* ↑ Czech Republic at UEFA site

## Vegeu també

* Futbol a la República Txeca

## Enllaços externs

* Associació de Futbol de la República Txeca - Lloc web oficial
# Aurora (Indiana)

Aurora és una població dels Estats Units a l'estat d'Indiana. Segons el cens del 2000 tenia 3.965 habitants.

## Demografia

Segons el cens del 2000, Aurora tenia 3.965 habitants, 1.592 habitatges, i 1.022 famílies. La densitat de població era de 550,7 habitants per km².
Dels 1.592 habitatges en un 31,8% hi vivien nens de menys de 18 anys, en un 47,4% hi vivien parelles casades, en un 12,2% dones solteres, i en un 35,8% no eren unitats familiars. En el 29,7% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,9% tenia menys de 18 anys, un 9,1% entre 18 i 24, un 30,7% entre 25 i 44, un 20,3% de 45 a 60 i un 13,1% 65 anys o més.
L'edat mediana era de 35 anys. Per cada 100 dones de 18 o més anys hi havia 91,8 homes.
La renda mediana per habitatge era de 32.500 $ i la renda mediana per família de 39.331 $. Els homes tenien una renda mediana de 32.058 $ mentre que les dones 24.671 $. La renda per capita de la població era de 16.587 $. Entorn del 9,4% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aurora». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Aurora». American Fact Finder. Oficina del Cens dels Estats Units, 12-01-2010.
Viccionari
# Zosterop de les Moluques

El zosterop de les Moluques (Zosterops atriceps) és un ocell de la família dels zosteròpids (Zosteropidae).

## Hàbitat i distribució

Habita boscos i clars de les terres baixes d les illes d'Halmahera i Bacan, a les Moluques septentrionals.

## Referències

* ↑ «Zosterop de les Moluques». Cercaterm. TERMCAT, Centre de Terminologia. Rev. 20/12/2021(català)
# John Scott Haldane

John Scott Haldane (3 de maig de 1860-15 de març de 1936) va ser un filòsof i biòleg britànic.

## Obra

John Scott Haldane es va oposar al mecanicisme i va defensar la irreductibilitat dels fenòmens teleològics (adaptació i regulació fisiològica) que apareixen al món viu. D'inspiració neohegeliana, Haldane defensa que en els sistemes vius les parts estan determinades tant en la seva acció recíproca com en si mateixes:
Les recerques fisiològiques de J. S. Haldane es van orientar a desenvolupar el principi de Claude Bernard pel qual l'organisme tendeix a mantenir constant la composició del seu "mitjà intern". En els seus estudis entorn de la respiració, Haldane va distingir els processos de coordinació fisiològica que tendeixin a mantenir constant la concentració del grau d'alcalinitat a la sang. També va ser el 1908 el precursor de les primeres taules de busseig amb aire comprimit, en les quals es descriu el procés d'absorció del nitrogen per l'organisme en respirar-lo a altes pressions, avui dia aquestes taules resulten imprescindibles per evitar que els bussos sofreixin la síndrome de descompressió o malaltia descompressiva.
L'any 1934 li fou concedida la medalla Copley.

## Llegat

El principal hereu de la concepció filosòfic-científica de J. S. Haldane va ser el psiquiatre alemany Adolf Meyer-Abich.

## Vegeu també

* Túnel
* Nou mètode austríac
* Marc Isambard Brunel
* Tuneladora
* John Milne
* Efecte Haldane

## Referències

* Biografia Arxivat 2014-07-23 a Wayback Machine.
* Obituari
# Étoile de Bessèges 2018

L'Étoile de Bessèges 2018, 48a edició de l'Étoile de Bessèges, es disputà entre el 31 de gener i el 4 de febrer de 2018 sobre un recorregut de 621,54 km repartits entre cinc etapes. La cursa formà part del calendari de l'UCI Europa Tour 2018, amb una categoria 2.1.
El vencedor final fou el francès Tony Gallopin (AG2R La Mondiale), vencedor de la cinquena i darrera etapa, que li va permetre recuperar el temps perdut i vestir-se amb el mallor de líder a la fi de la cursa. Christophe Laporte i Yoann Paillot completaren el podi.

## Equips

L'organització convidà a 18 equips a prendre part en aquesta cursa.

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 31 de gen | Bèlagarda – Bellcaire | etapa plana | 157 | Marc Sarreau | Marc Sarreau |
| 2a etapa | 1 de feb | Nimes – Generac | etapa plana | 148,3 | Christophe Laporte | Christophe Laporte |
| 3a etapa | 2 de feb | Bessèja – Bessèja | etapa accidentada | 152,6 | Marc Sarreau | Marc Sarreau |
| 4a etapa | 3 de feb | Chusclan – Laudun | etapa plana | 152,9 | Sean De Bie | Marc Sarreau |
| 5a etapa | 4 de feb | Alèst – Alèst | contrarellotge individual | 10,74 | Tony Gallopin | Tony Gallopin |

### Etapa 5
## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| 1 | Marc Sarreau | Marc Sarreau | Marc Sarreau | Milan Menten | Milan Menten | Sport Vlaanderen-Baloise |
| 2 | Christophe Laporte | Christophe Laporte | Christophe Laporte | Milan Menten | Milan Menten | Vital Concept |
| 3 | Marc Sarreau | Marc Sarreau | Marc Sarreau | Rémy Di Gregorio | Benoit Cosnefroy | Sport Vlaanderen-Baloise |
| 4 | Sean De Bie | Marc Sarreau | Marc Sarreau | Rémy Di Gregorio | Milan Menten | Sport Vlaanderen-Baloise |
| 5 | Tony Gallopin | Tony Gallopin | Marc Sarreau | Rémy Di Gregorio | Benjamin Thomas | Direct Énergie |
| Classificacions finals | Classificacions finals | Tony Gallopin | Marc Sarreau | Rémy Di Gregorio | Benjamin Thomas | Direct Énergie |

## Referències

* 1 2 «Gallopin se lleva la Estrella de Besseges tras ganar la contrarreloj final». El Mundo Deportivo, 04-02-2018 [Consulta: 5 febrer 2018].
* ↑ Participants a procyclingstats.com
* ↑ «Marc Sarreau estrena liderato en la Estrella Bessegès». El Mundo Deportivo, 31-01-2018 [Consulta: 5 febrer 2018].
* ↑ «Christophe Laporte, nuevo líder de la Estrella de Besseges». Marca, 01-02-2018 [Consulta: 5 febrer 2018].

## Enllaços externs

* (francès) Web oficial
# Odontelytrum

Odontelytrum és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Odontelytrum abyssinicum
# José Luis Dolgetta

José Luis Dolgetta (Valencia, 1 d'agost de 1970 - Guayaquil, 31 d'octubre de 2023) va ser un futbolista veneçolà de la dècada de 1990. Fou 20 cops internacional amb la selecció de Veneçuela.
Va ser jugador de Valencia FC, Caracas i Carabobo FC, entre altres clubs.
També va ser entrenador:
* 2015: Deportivo Anzoátegui
* 2016-2017: Tucanes de Amazonas

## Referències

* ↑ Venezuela - Record International Players RSSSF
* ↑ Jose Dolgetta Fitxa i estadístiques a la FIFA
* ↑ José Luis Dolgetta a National-Football-Teams.com (anglès)
# Partit Nova Turquia

El Partit Nova Turquia (turc) Yeni Türkiye Partisi, YTP) fou un partit polític de Turquia fundat el 2002 en una crisi de lideratge del Partit Democràtic d'Esquerra, aleshores en un govern de coalició. L'estat de salut de Bülent Ecevit, primer ministre de Turquia i líder del partit, provocà rumors que el seu viceprimer ministre i ministre d'Estat, Hüsamettin Özkan, estava conspirant per a substituir-lo. Com a resultat Özkan es va veure obligat a dimitir. Tanmateix, gairebé la meitat dels parlamentaris del DSP el va seguir incloent Ismail Cem, ministre d'afers exteriors. Özkan, Cem i Kemal Derviş, ministre d'Estat encarregat de l'economia i ex vicepresident del Banc Mundial, va decidir establir un nou partit socialdemòcrata. Cem va esdevenir el líder del partit.
El nou partit va ser rebut calorosament per l'opinió pública. La majoria dels electors eren crítics amb el govern a causa de la crisi econòmica de 2000 i 2001, així com per la mala salut d'Ecevit. No obstant això, les coses van començar a sortir-li malament al YTP i va mostrar signes de debilitat d'organització. D'altra banda, Derviş va canviar de parer i es va unir a les Partit Republicà del Poble (CHP). Com a resultat, a les eleccions legislatives turques de 2002 només va rebre l'1,2% dels vots i un 0,32% a les eleccions locals de març de 2004. L'octubre de 2004, el YTP es va fusionar amb el Partit Republicà del Poble (CHP).
# Partit Obrer Revolucionari (Uruguai)

El Partit Obrer Revolucionari (POR) és un partit polític esquerrà de l'Uruguai, de tendència trotskista-posadista, fundat el 1944 i que forma part del Front Ampli des de la seva creació, el 1971. Participa en les eleccions nacionals amb la llista 871 des de fa dècades.
A mitjan 2008, es va convertir en un dels principals impulsors de la reelecció presidencial de Tabaré Vázquez. Després de finalitzada la campanya política, el sector va donar el seu suport al precandidat Marcos Carámbula.

## Vegeu també

* Llista de partits polítics uruguaians.

## Referències

* ↑ (castellà) "Per la reelecció de Vázquez"
* ↑ (castellà) Carámbula tindrà quatre llistes per a les eleccions internes Arxivat 2012-01-12 a Wayback Machine.
# John Walker

John Walker és el nom dels següents personatges:
* John George Walker (Papakura, Auckland, 1952), atleta especialista en proves de mig fons de Nova Zelanda
* John Ernest Walker (Halifax, Anglaterra, 1941), químic anglès guardonat amb el Premi Nobel de Química l'any 1997
* John Walker (inventor) (Stockton-on-Tees, Anglaterra, 29 de maig de 1781 – ibíd., 1 de maig de 1859), inventor i químic anglès.
# Joan de Tessalònica el Jove

Joan de Tessalònica el Jove fou arquebisbe de Tessalònica al segle ix o X.
Combéfis va publicar un discurs de Joan de Tessalònica amb el nom de Αἱ τοῦ ἀθλοφόρου Δημητρίου ἐν μερικῖ διηγήσει Θαυματουργίαι, Triumphalis Martyris Demetrü sigillatim nurrata Miracula, o ?μνος εἰς Θεὸν καὶ εἰς τὸν πανένδοξον ἀθλοφόρον Δημήτριυν ἐν μερικῆ διηγήσει τῶν αὐτοῦ Δαυμάτων, Hymnus ad Deum et ad gloriosum Demetrium cum particulari narratione miraculorum ejus.
Combéfis confon aquest arquebisbe amb Joan de Tessalònica el Vell que va viure al segle vii, però de la seva mateixa obra es dedueix que va viure al regne de Lleó VI el Filòsof, i parla de la captura "molts anys abans" de la ciutat en el regnat de Lleó, segurament referida a la conquesta de Tessalònica pels musulmans de Trípoli el 904.
# Pardalhan (Erau)

Pardalhan (en francès Pardailhan) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Étoile Sportive du Sahel

L'Étoile Sportive du Sahel (àrab: النـجـم الرياضي الساحلي, an-Najm ar-Riyāḍī as-Sāḥilī, ‘l'Estrella Esportiva del Sahel'), normalment conegut com a Étoile du Sahel (àrab: النـجـم الساحلي, an-Najm as-Sāḥilī, ‘l'Estrella del Sahel'), és un club esportiu de Sussa, a la regió del Sahel a Tunísia.

## Història

El club va ser fundat l'11 de maig de 1925 a una escola franco-aràbiga de la ciutat de Sousse. El club fou reconegut pel protectorat administratiu el 17 de juliol del mateix any. El març del 1926 ingressà a la Fédération Tunisienne de Football. L'Étoile esdevingué el club islàmic de la ciutat en contraposició del club francès Patriote de Sousse, el jueu Maccabi, l'italià La Savoia i el maltès Red Star.

## Seccions del club

* Futbol
* Handbol
* Voleibol
* Basquetbol
* Lluita
* Judo
* Atletisme

## Palmarès

* Lliga tunisiana de futbol
** 1950¹, 1958, 1963, 1966, 1972, 1986, 1987, 1997, 2007
* Copa President tunisiana
** 1959, 1963, 1974, 1975, 1981, 1983, 1996
* Copa de la Lliga tunisiana de futbol (1)
** 2005
* Lliga de Campions de la CAF (1)
** 2007
* Copa Confederació africana de futbol (1)
** 2006
* Recopa africana de futbol (2)
** 1997, 2003
* Copa de la CAF de futbol (2)
** 1995, 1999
* Supercopa africana de futbol (2)
** 1998, 2008
* Copa de Campions del Magrib (1)
** 1972
* Recopa de Campions del Magrib (1)
** 1975
¹títols guanyats abans de la independència

## Jugadors destacats

* Habib Mougou
* Abdesselam Adhouma
* Francileudo dos Santos Silva
* Othman Jenayah
* Raouf Ben Aziza
* Kamel Azzabi
* Zoubeir Baya
* Kaies Ghodhbane

## Presidents

* 1925-1926: Chédly Boujemla
* 1926-1927: Ali Laârbi
* 1929-1932: Ali Laâdhari
* 1932-1935: M'hammed Maârouf
* 1935-1944: Hamed Akacha
* 1944-1953: M'hamed Ghachem
* 1953-1954: Sadok Mellouli
* 1954-1956: Abdelhamid Sakka
* 1956-1959: Ali Driss
* 1959-1960: Mohamed Atoui
* 1960-1961: Ali Driss
* 1961-1981: Hamed Karoui
* 1981-1984: Adeljelil Bouraoui
* 1984-1988: Hamadi Mestiri
* 1988-1990: Adeljelil Bouraoui
* 1990-1993: Hamadi Mestiri
* 1993-2006: Othman Jenayah
* 2006-present : Moez Driss

## Referències

* ↑ «Tunisia - Foundation Dates of Clubs». rsssf.com. [Consulta: 16 desembre 2017].
* ↑ «Tunisia - List of Champions». rsssf.com. [Consulta: 16 desembre 2017].
* ↑ «Tunisia - List of Cup Finals». rsssf.com. [Consulta: 16 desembre 2017].

## Enllaços externs

* (àrab) (francès) Web oficial
# José Ribes Marco

José Ribes Marco (València, 27 de novembre de 1877 - Godella, 1935) fou un metge obstreta valencià aficionat a la fotografia estereoscòpica. Era germà de l'arquitecte Demetrio Ribes Marco.
Format a la Universitat de València on va obtenir el títol de llicenciat en Medicina i Cirurgia el 1902, aquest mateix any va ocupar el càrrec de vicepresident primer de l'Academia Médico-Escolar de València, una associació estudiantil de l'Ateneu Científic creada el 1901. José Ribes fou un dels tres representants que va enviar la Universitat de València a la festa de la Ciència organitzada el maig de 1902, a Madrid, amb motiu de la jura d'Alfons XIII, juntament amb el president d'aquesta societat, Manuel Desfilis Pascual, i el secretari, Rafael Pastor Reig. Entre 1910 i 1914, també va ser soci resident de l'Instituto Médico Valenciano. El 1917, quan obté el títol de doctor en Medicina a la Universidad Central de Madrid.

## Referències

* ↑ Martí Campoy, Ferranda. L'afició fotogràfica del doctor José Ribes Marco. 2021: Editorial Afers [Consulta: 1r agost 2022].
# Àncora

* Per a altres significats, vegeu «Àncora (revista)».
Una àncora, també anomenada cosmort a l'Alguer, és un instrument nàutic que permet a un vaixell fixar la seva posició en el mar, aferrant-se al fons marí sense preocupar-se dels corrents, impedint que navegui a la deriva.
Els vaixells petits usualment només disposen d'una àncora, unida a la nau amb cadena, o cadena i corda, segons la seva eslora, i els més grans en tenen tres, una a la popa i dues a la proa enganxades amb cadenes.
Les àncores poden arribar a pesar tres tones, i en els petroliers, de tretze a quinze tones, i en els superpetroliers més de vint tones.

## Documents sobre l'ús d'àncores

Una de les cites antigues més conegudes sobre l'ús de les àncores correspon a un dels viatges i naufragis de Sant Pau. El relat indica el gran nombre d'àncores que portava una nau mercant romana i l'eficàcia de les àncores de l'època.

## Referències

* ↑ Sanna i Useri, 1988, p. 263.
* ↑ Uffa Fox. Sailing, Seamanship and Yacht Construction. Courier Dover Publications, 14 febrer 2003, p. 155–. ISBN 9780486423296 [Consulta: 27 setembre 2010].

## Bibliografia

* Sanna i Useri, Josep. Diccionari català de l'Alguer. L'Alguer/Barcelona: Fundació del II Congrés de la Llengua Catalana i Editorial Regina, 1988. ISBN 84-7129-391-9.
Viccionari
# José Lladó Vallés

José Lladó Vallés († 9 d'octubre de 1933) fou un advocat i polític gallec. Fill de catalans i resident a Astúries, va obtenir plaça per oposició com a lletrat del Consell d'Estat i va ser director general d'Administració i oficial del Consell d'Estat. En 1923 va ser nomenat Fiscal del Tribunal Suprem d'Espanya.
Fou diputat pel districte de Quiroga (província de Lugo) pel Partit Liberal a les eleccions de 1916, i fou nomenat Director General d'Administració i oficial del Consell d'Estat. A les eleccions de 1918, 1919, 1920 i 1923 fou reescollit diputat pel sector romanonista.
A les eleccions generals espanyoles de 1931 fou elegit diputat per la província de Lugo en una candidatura independent, i va ocupar l'escó fins a la seva mort.
Es va casar amb Matilde Sánchez-Blanco i va tenir tres fills: Matilde, María i Juan Lladó Sánchez-Blanco, qui també fou lletrat del Consell d'Estat, president del Banco Urquijo i pare de José Lladó Fernández-Urrutia.

## Referències

* ↑ Desarrollo economico
* ↑ Fitxa del Congrés dels Diputats (castellà)
* ↑ http://www.mcnbiografias.com/app-bio/do/show?key=llado-y-sanchez-blanco-juan
# Delancey Street

Delancey Street és un dels principals carrers de Lower East Side (Manhattan), a New York, que connecta el barri de Bowery al Williamsburg Bridge, que permet per la seva banda unir Brooklyn. El carrer, que pren el nom de James DeLancey que posseïa una granja al barri, és vorejat de nombrosos comerços des d'ultramarins de qualitat (els delicatessen) als bars, passant per diverses botigues. El carrer és també cèlebre per les seves botigues de roba barata. Entre els llocs més cèlebres de Delancey Street, s'hi troba la Bowery Ballroom ("sala de ball de Bowery"), sala d'espectacles construïda el 1929, el restaurant kosher Ratner's, avui tancat, o també l'Essex Street Market (un dels nombrosos mercats al detall que van ser construïts als anys 1930 per iniciativa de l'alcalde de l'època, Fiorello LaGuardia, per tal d'evitar que massa vehicles circulessin pels carrers estrets del barri). Llavors, a mesura que la Lower East Side va anar esdevenint un barri cada vegada més reputat, s'hi van instal·lar progressivament comerços i sales d'espectacles. De la mateixa manera que Grand Street, Delancey Street és un dels principals carrers que de comerç jueu de la Lower East Side, encara que avui, el carrer hagi acollit joves actius, essencialment de les classes populars, amb un predomini d'afroamericans, de porto-riquenys, de dominicans i de xinesos.
Al carrer està ben connectat pel metro, ja que les rutes F, J, M i Z hi circulen, a partir de l'estació Delancey Street-Essex Street. Al carrer també hi ha nombroses parades d'autobús.
# Villanueva de la Condesa

Villanueva de la Condesa és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2006 |
| 54 | 44 | 41 | 44 | 43 |
# Jason Batty

Jason Batty (Auckland, 23 de març de 1971) és un exfutbolista neozelandès de la dècada de 1990.
Fou internacional amb la selecció de futbol de Nova Zelanda.
Pel que fa a clubs, destacà a Norwich City F.C., Bohemian F.C., Football Kingz, Grimsby Town i Scunthorpe United.

## Referències

* ↑ «A-International Appearances - 1990–99». The Ultimate New Zealand Soccer Website. [Consulta: 25 juliol 2008].
* ↑ «A-International Appearances – Overall». The Ultimate New Zealand Soccer Website, 01-06-2008. [Consulta: 25 juliol 2008].
* ↑ Jason Batty Fitxa i estadístiques a la FIFA
* ↑ «Honours List». The Ultimate New Zealand Soccer Website, 01-06-2008. [Consulta: 25 juliol 2008].
* ↑ Jason Batty a National-Football-Teams.com (anglès)
Ryan Nelsen – Plantilles de navegació amb la selecció neozelandesa :
Selecció de futbol de Nova Zelanda – Copa Confederacions 1999
1 Batty •
2 Zoricich (c) •
3 Douglas •
4 Bunce •
5 Perry •
6 Wilkinson •
7 Burton •
8 Lines •
9 Urlovic •
10 Jackson •
11 Ngata •
12 Atkinson •
13 Bouckenooghe •
14 Nelsen •
15 Vicelich •
16 Coveny •
17 Elrick •
18 Smith •
19 Utting •
20 Nicholson •
Seleccionador: Dugdale
Selecció de futbol de Nova Zelanda – Copa de Nacions de l'OFC de 2000
1 Batty •
2 Nicholson •
3 Stick •
4 Smith •
5 Douglas •
6 Bunce •
7 Vicelich •
8 Zoricich •
9 Atkinson •
10 Elliott •
11 Jackson (c) •
12 Wilkinson •
13 Perry •
14 Davis •
15 Campbell •
16 Killen •
17 Bouckenooghe •
18 Ngata •
19 Urlovic •
20 De Gregorio •
Seleccionador: Dugdale
Selecció de futbol de Nova Zelanda – Copa de Nacions de l'OFC de 2002
1 Batty •
2 Oughton •
3 Jones •
4 Zoricich (c) •
5 Perry •
6 De Gregorio •
7 Burton •
8 Lines •
9 Urlovic •
10 Jackson •
11 Killen •
12 Elliott •
13 Bouckenooghe •
14 Nelsen •
15 Vicelich •
16 Collins •
17 Campbell •
18 Smith •
19 Bannatyne •
20 Davis •
Seleccionador: Waitt
Selecció de futbol de Nova Zelanda – Copa Confederacions 2003
1 Batty •
2 Oughton •
3 Mulligan •
4 Zoricich (c) •
5 Hay •
6 Wilkinson •
7 Vicelich •
8 Lines •
9 Burton •
10 Jackson •
11 Killen •
12 Elliott •
13 Bouckenooghe •
14 Nelsen •
15 Smeltz •
16 Coveny •
17 De Gregorio •
18 Smith •
19 Utting •
20 Davis •
21 Hickey •
22 Wilson •
23 Paston •
Seleccionador: Waitt :
# Can Fàbrega

* No s'ha de confondre amb Can Fàbregas.
«Can Fàbrega» té aquests significats:
* Can Fàbrega o Mas Fàbrega, masia al poble empordanès de Monells
* Can Fàbrega (Cabanelles), mas al municipi de Cabanelles (Alt Empordà)
* Can Fàbrega (Canet d'Adri), edifici al Gironès
* Can Fàbrega (Torroella de Fluvià), masia de grans dimensions del municipi de Torroella de Fluvià (Alt Empordà)